
A Balti államok Európai Uniós integrációérettsége - Észtország és Litvánia

Az Európai Unió tagjainak száma az integráció létrejötte óta folyamatosan bővül. Olyan nagyméretű bővítésre azonban korábban még nem volt példa, mint amilyet a 2004-es és 2007-es keleti bővítés jelentett. Az EU tagországainak száma 80%-kal - 15-ről 27-re - növekedett. Joggal merül fel a kérdés, hogy vajon a csatlakozó államok mindegyike valóban készen állt-e az integrációhoz történő csatlakozásra, illetve, hogy mennyire tudják kihasználni az integráció nyújtotta lehetőségeket. Dolgozatomban ezekre a kérdésekre keresem a választ a Balti államok – azon belül is Észtország és Litvánia – esetében. Ahhoz, hogy az említett kérdésekre válaszolni tudjak, meg kell vizsgálnom Észtország és Litvánia Európai Uniós integrációérettségét, s ehhez Palánkai Tibor (2004) módszertanát használom fel.



